Leiv M. Hove

Leiv Magne Hove er født 14. august 1948 i Haram og vokste opp i Bergen. Han er professor i medisin ved Universitetet i Bergen, og spesialist i generell kirurgi (1984), plastikkirurgi (1987), ortopedisk kirurgi (1995) og håndkirurgi (2002).

Leiv M. Hove er cand. med. fra Københavns Universitet (1974) og dr. med. fra Universitetet i Bergen (1995). Han har studert "History of medicine" ved University of Oxford.

Dr Hove var professor(I) i Ortopedisk kirurgi ved Universitetet i Bergen (1998-2017). Nå professor emeritus. Ved siden av sitt professorat var han overlege/seksjonsoverlege ved Ortopedisk avdeling, Haukeland universitetssykehus (1991-2018) og leder for Nasjonal behandlingstjeneste for funksjonsforbedrende kirurgi på overekstremiteten ved tetraplegi (2012-2018). Han var Instituttleder ved Institutt for Kirurgiske Fag, Universitetet i Bergen (2005-2012).

Leiv M. Hove forsvarte sitt doktorgradsarbeid om behandling av håndleddsbrudd, Distal radius fracture. A study of occurrence, treatment and complications<ref>Hove, Leiv M. Distal radius fracture. A study of occurrence, treatment and complications. Thesis. Department of Surgery, University of Bergen, Norway. 1994. ISBN-82-90977-10-7</ref> ved Universitetet i Bergen i 1995. Hovedveileder professor Anders Mølster, UiB.  Hoves doktorgradsarbeid åpnet for bruk av operativ behandling ved de mest ustabile håndleddsbruddene. Sammen med overlege Per Helland utviklet han på 1990-tallet en dynamisk ekstern fiksatør (Dynawrist) til bruk ved ustabile brudd.

Etter at Spinalskadeenheten ved Haukeland Universitetssykehus åpnet i 1998, startet Hove funksjonsforbedrende kirurgi på overekstremiteten for pasienter som hadde brukket nakken og blitt lam. Han bygde opp et operativt tilbud til denne pasientgruppen i Norge. Fra 2012 ble denne virksomheten offisielt etablert som en nasjonal behandlingstjeneste. På oppdrag fra Nordisk Råd etablerte han en nordisk ekspertgruppe for denne høyspesialiserte kirurgien. 

Professor Hove er hovedforfatter eller medforfatter på rundt 250 vitenskapelige artikler, oversiktsartikler, bokkapitler og bøker - både lærebøker innen kirurgiske emner og medisinsk historie.Norsk ortopedisk forening 60 år. Ketil J. Holen (ed.). Tidsskrift for Den norske lægeforening, Oslo, 2007. ISBN 978-82-8070-062-9 Han er medlem av Norsk Faglitterær Forfatter- og Oversetterforening.

Hoves forskning omhandler blant annet: malignt melanom, frakturkirurgi, håndleddsbrudd, barneulykker, håndkirurgi, rekonstruktiv kirurgi ved cerebral parese, rekonstruktiv kirurgi ved cervikal spinal skade (tetraplegi), proteser i hånd og håndledd og medisinsk historie.

Hove har mottatt pris fra Norsk Ortopedisk Forening, Skandinavisk håndkirurgisk forening (SSSH) og fra den Europeiske håndkirurgiske føderasjon (FESSH). Han er æresmedlem av Norsk forening for håndkirurg (NFFH)i og Ridder av 1. klasse av den Kongelige Norske St. Olavs Orden.

Han er broren til Odd Sverre Hove, tidligere sjefredaktør i Dagen.

Bibliografi
 Fra håndkirurgiens historie. (2004) (red.). Norsk forening for håndkirurgi. ISBN 978-82-996871-0-3
 Ortopedisk kirurgi som universitetsfag i Bergen 1946-2006. (2006) (red.) UiB. ISBN 978-82-996871-4-4
 Institutt for kirurgiske fag 60 år. (2007) (red.). UiB. ISBN 978-82-996871-6-4
 Håndkirurgi. (2009) (red. med Torstein Husby og Vilh. Finsen). Legeforlaget. ISBN 978-82-92934-2-9.
 Distal Radius Fractures, Current Concepts. (2014). (red. med Tommy Lindau og Per Hølmer). Springer Verlag. ISBN 978-3-642-54603-7. ISBN 978-3-642-54604-4 (eBook).
 Glimt fra den medisinske historie - sett fra Bergen. (2016). (red. med Inge Glambek og Ole Didrik Lærum). Bodoni Forlag. ISBN 978-82-7128-861-7.
 Reconstructive Surgery and Rehabilitation of the Tetraplegic Upper Extremity. (2016). (red. med Jan Fridén og Carina Reinholdt). ISBN 978-82-996871-7-1.
 Bruddskader i distale radius. En artikkelsamling. (2016). UiB. ISBN 978-82-996871-8-8.
 Håndkirurgiske notater. (2017). UiB. ISBN 978-82-996871-9-5.
 Glimt fra den medisinske historie - sett fra Bergen. (2. rev. utgave 2018). (red. med Inge Glambek og Ole Didrik Lærum). Bodoni Forlag. ISBN 978-82-7128-935-5.
 Artikler fra skrivebordsskuffen''. 2018. UiB. ISBN 978-82-691545-0-4.

Referanser

Eksterne lenker 
 
  Knokkelkunstneren, Bergens Tidende 17. august 2018 
  Leiv Hove – profil hos Universitetet i Bergen

Norske medisinprofessorer
Professorer ved Universitetet i Bergen
Personer fra Bergen kommune